**ADATKEZELÉSI TÁJÉKOZTATÓ**

Tartalomjegyzék

[1 Mi a tájékoztató célja? 3](#_Toc153327898)

[2 Adatkezelő adatai 3](#_Toc153327899)

[3 Pályázat benyújtásával és elbírálásával kapcsolatos adatkezelés 4](#_Toc153327900)

[3.1 A kezelt személyes adatok és az adatkezelés célja a pályázattal kapcsolatban 4](#_Toc153327901)

[3.2 Az adatkezelés jogalapja 5](#_Toc153327902)

[3.3 Az adatkezelés időtartama 5](#_Toc153327903)

[3.4 Az adatkezelés módja 5](#_Toc153327904)

[4 A konzultációs napra való előzetes regisztrációval kapcsolatos adatkezelés 5](#_Toc153327905)

[4.1 A kezelt személyes adatok és az adatkezelés célja a konzultációs napra való előzetes regisztrációval kapcsolatban 5](#_Toc153327906)

[4.2 Az adatkezelés jogalapja 6](#_Toc153327907)

[4.3 Az adatkezelés időtartama 6](#_Toc153327908)

[4.4 Az adatkezelés módja 6](#_Toc153327909)

[5 Kifogás benyújtásával kapcsolatos adatkezelés 6](#_Toc153327910)

[5.1 A kezelt személyes adatok és az adatkezelés célja a kifogás benyújtásával kapcsolatban 6](#_Toc153327911)

[5.2 Az adatkezelés jogalapja 7](#_Toc153327912)

[5.3 Az adatkezelés időtartama 7](#_Toc153327913)

[5.4 Az adatkezelés módja 7](#_Toc153327914)

[6 Milyen jogai vannak a Pályázónak, illetve kapcsolattartójának? 7](#_Toc153327915)

[6.1 Hozzáférési jog 7](#_Toc153327916)

[6.2 Helyesbítéshez való jog 7](#_Toc153327917)

[6.3 Törléshez való jog 7](#_Toc153327918)

[6.4 Elfeledéshez való jog 7](#_Toc153327919)

[6.5 Adatkezelés korlátozásához való jog 8](#_Toc153327920)

[6.6 Adathordozhatósághoz való jog 8](#_Toc153327921)

[6.7 Reagálás a kérelmekre 8](#_Toc153327922)

[6.8 Jogorvoslati lehetőségek 8](#_Toc153327923)

[7 Joggyakorlásra irányuló kérelemmel kapcsolatos eljárásunk 9](#_Toc153327924)

[7.1 Címzettek értesítése 9](#_Toc153327925)

[7.2 Tájékoztatás módja, határideje 9](#_Toc153327926)

[7.3 Ellenőrzés 9](#_Toc153327927)

[7.4 Tájékoztatás és intézkedés költségei 9](#_Toc153327928)

[8 Személyes adatok lehetséges címzettjei, adatfeldolgozók 10](#_Toc153327929)

[9 Adatbiztonság 10](#_Toc153327930)

[9.1 Szervezési intézkedések 10](#_Toc153327931)

[9.2 Technikai intézkedések 10](#_Toc153327932)

[10 Egyéb rendelkezések 12](#_Toc153327933)

[10.1 Adatkezelés eltérő célra 12](#_Toc153327934)

[10.2 Nyilvántartási kötelezettség 12](#_Toc153327935)

[10.3 Adatvédelmi incidens 12](#_Toc153327936)

[10.4 Módosítás 12](#_Toc153327937)

[11 Mellékletek 13](#_Toc153327938)

[1. számú melléklet; a vonatkozó jogszabályok 13](#_Toc153327939)

[2. számú melléklet; a személyes adatok kezelésével kapcsolatos fogalmak 13](#_Toc153327940)

[3. számú melléklet; érintetti jogok 14](#_Toc153327941)

# Mi a tájékoztató célja?

Jelen Tájékoztatót abból a célból fogadjuk el, hogy a Karácsony Sándor Közalapítvány a Józsefvárosért Kuratóriuma által kiírt KSKA 2024/1. számú „Józsefvárosi 30+ Művészeti Alkotói Támogatás Balogh Lajos emlékére ” c. pályázatra (továbbiakban: Pályázat) jelentkező Pályázó természetes személyek részére minden lényeges információt és tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva közöljünk, valamint segítsük a Pályázók a 6. pontban szereplő jogaik gyakorlásában.

Tájékoztatási kötelezettségünk alapja a 2018. május 25. napjától alkalmazandó, az Európai Parlament és Tanács (EU) 2016/679. számú Rendelet (a továbbiakban: [GDPR](https://eur-lex.europa.eu/legal-content/HU/TXT/?uri=celex%3A32016R0679)) 12. cikke, az információs önrendelkezési jogról és az információszabadságról 2011. évi CXII. törvény(a továbbiakban: [Infotv.](https://net.jogtar.hu/jogszabaly?docid=A1100112.TV)) 16. §-a.

A Tájékoztató a GDPR, az Infotv., valamint az egyes adatkezelések szempontjából releváns további jogszabályok figyelembevételével készült. A jogszabályok felsorolását a Tájékoztató 11.1. számú melléklete, a legfontosabb fogalmakat a 11.2. számú melléklet, az egyes érintetti jogok részletes ismertetését a 11.3. számú melléklet tartalmazza.

Jelen tájékoztató kialakítása és alkalmazása során a Nemzeti Adatvédelmi és Információszabadság Hatóságnak az előzetes tájékoztatás adatvédelmi követelményeiről szóló [ajánlásban](https://www.naih.hu/files/tajekoztato-ajanlas-v-2015-10-09.pdf) foglalt megállapítások, valamint a GDPR 5. cikkének figyelembevételével, különösen az 5. cikk (2) bekezdésében szereplő elszámoltathatóság elvének szellemében jártunk el.

Ugyancsak figyelemmel kísérjük az Európai Unió gyakorlatát a személyes adatok védelme tekintetében; ennek megfelelően az Európai Bizottság 29-es Munkacsoportjának az átláthatóságról szóló [iránymutatásának](https://naih.hu/files/wp260rev.01_EN_Guidelines_on_Transparency.pdf) tartalmában foglaltakat is beültetjük adatkezelési gyakorlatunkba.

# Adatkezelő adatai

Név: **Karácsony Sándor Közalapítvány a Józsefvárosért**

Székhely: 1082 Budapest, Baross u. 63-67.

Nyilvántartási szám: 01-01-0003636

Adószám: 18042436-1-42

E-mail cím: [karacsonysandorkozalapitvany@jozsefvaros.hu](mailto:karacsonysandorkozalapitvany@jozsefvaros.hu)

Telefonszám: [+ 36 1 000 0000](https://www.google.com/search?q=kar%C3%A1csony+s%C3%A1ndor+k%C3%B6zalap%C3%ADtv%C3%A1ny+a+J%C3%B3zsefv%C3%A1ros%C3%A9rt+nyilv%C3%A1ntart%C3%A1si+sz%C3%A1m&oq=kar%C3%A1csony+s%C3%A1ndor+k%C3%B6zalap%C3%ADtv%C3%A1ny&aqs=chrome.0.69i59l3j69i57j69i61l3.4924j0j7&sourceid=chrome&ie=UTF-8)

Képviseli: Koscsóné Kolkopf Judit, Kuratórium elnöke

# Pályázat benyújtásával és elbírálásával kapcsolatos adatkezelés

Jelen pontban részletezzük a Pályázat benyújtása és elbírálása során felmerülő adatkezelésekhez tartozó azon lényeges körülményeket, melyeket a GDPR és az egyéb ágazati jogszabályok elvárnak minden adatkezelőtől.

A pályázat benyújtására a pályázati felhívásban foglaltak szerint, postai úton, elektronikusan vagy személyesen van lehetőség. Az érvényes pályázat benyújtásához szükséges dokumentáció kötelező tartalmi elemeit és követelményeit, a dokumentációval egyidejűleg benyújtandó okiratokat, mellékleteket a pályázati felhívás tartalmazza. Az ezzel kapcsolatos adatkezelésre az alábbi információk vonatkoznak:

## A kezelt személyes adatok és az adatkezelés célja a pályázattal kapcsolatban

|  |  |  |
| --- | --- | --- |
| személyes adat | adatkezelés célja | adatkezelés jogalapja |
| Pályázó neve | Pályázó beazonosítása | Pályázó hozzájárulása (GDPR 6. cikk (1) bekezdés a) pontja) |
| Pályázó aláírása | Pályázó által benyújtott dokumentumok, nyilatkozat eredetének hitelesítése | Pályázó hozzájárulása (GDPR 6. cikk (1) bekezdés a) pontja) |
| Pályázó e-mail címe/telefonszám | kapcsolattartás | Pályázó hozzájárulása (GDPR 6. cikk (1) bekezdés a) pontja) |
| Pályázó címe | kapcsolattartás | Pályázó, képviselő hozzájárulása (GDPR 6. cikk (1) bekezdés a) pontja) |
| Igényelt támogatásra vonatkozó, valamint a Pályázó által benyújtandó mellékletben szereplő adatok  (személyi igazolvány fénymásolata, lakcímkártya fénymásolata, józsefvárosi kötődés leírása) | Támogatás felhasználása kapcsán információ szolgáltatása,  valamint a Pályázaton történő részvételre való jogosultság igazolása | Pályázó hozzájárulása (GDPR 6. cikk (1) bekezdés a) pontja) |
| Esetlegesen önkéntesen szolgáltatott egyéb személyes adatok  (egyéb nyilatkozatok, mellékletek) | többletinformáció a Pályázat elbírálásához | Pályázó hozzájárulása (GDPR 6. cikk (1) bekezdés a) pontja) |
| Bankszámlaszám | nyertes pályázat esetén az Alkotói támogatás kifizetése a Pályázó részére | Pályázó hozzájárulása (GDPR 6. cikk (1) bekezdés a) pontja) |

## Az adatkezelés jogalapja

A Pályázó hozzájárulása (GDPR 6. cikk (1) a) pontja), amelyet a pályázati adatlap benyújtásával, ezzel a pályázatra való nevezés szándékát kifejezve aktív magatartással ad meg az Adatkezelő részére. A Pályázó pályázata benyújtásával tudomásul veszi és elfogadja a pályázati felhívásban meghatározott feltételeket.

## Az adatkezelés időtartama

A megadott személyes adatokat a nem nyertes pályázók esetében az elbírálást követően haladéktalanul töröljük, valamint a személyes adatokat tartalmazó pályázati dokumentációt visszaküldjük a pályázó részére. A lakcímkártya és a személyi igazolvány másolata megőrzésre nem kerül, azokat az ellenőrzésük után megsemmisítjük. A nyertes pályázat esetében a megadott személyes adatokat a Pályázat keretében felhasznált támogatások elszámolásához kapcsolódó jogi kötelezettségek teljesítéséig, illetve a pályázati támogatásokkal és ezek elszámolásával kapcsolatos dokumentációra vonatkozó kötelező irattárolási időtartam végéig kezeljük. Ez az időtartam az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet szerint 10 év.

## Az adatkezelés módja

Papír alapon az Adatkezelő székhelyén, elektronikus jelentkezés esetén elektronikusan.

# A konzultációs napra való előzetes regisztrációval kapcsolatos adatkezelés

Jelen pontban részletezzük a konzultációs napra történő előzetes regisztrációval kapcsolatos adatkezeléshez tartozó azon lényeges körülményeket, melyeket a GDPR és az egyéb ágazati jogszabályok elvárnak minden adatkezelőtől. A jelentkezésre a felhívásban foglaltak szerint van lehetőség.

## A kezelt személyes adatok és az adatkezelés célja a konzultációs napra való előzetes regisztrációval kapcsolatban

|  |  |  |
| --- | --- | --- |
| személyes adat | adatkezelés célja | adatkezelés jogalapja |
| Pályázó neve | Pályázó beazonosítása, előzetes regisztráció konzultációs napra | Pályázó hozzájárulása (GDPR 6. cikk (1) bekezdés a) pontja) |
| Pályázó e-mail címe/telefonszám | kapcsolattartás, előzetes regisztráció konzultációs napra | Pályázó hozzájárulása (GDPR 6. cikk (1) bekezdés a) pontja) |

## Az adatkezelés jogalapja

A Pályázó hozzájárulása (GDPR 6. cikk (1) a) pontja), amelyet a regisztráció leadásával, ezzel a konzultációs napon való részvételi szándékát kifejezve aktív magatartással ad meg az Adatkezelő részére. A Pályázó regisztráció benyújtásával tudomásul veszi és elfogadja a pályázati felhívásban meghatározott feltételeket.

## Az adatkezelés időtartama

A konzultációs napra történő előzetes regisztráció esetén az ahhoz kapcsolódó személyes adatokat az esemény után haladéktalanul töröljük.

## Az adatkezelés módja

Papír alapon telefonos jelentkezés esetén, elektronikus jelentkezés esetén elektronikusan.

# Kifogás benyújtásával kapcsolatos adatkezelés

Jelen pontban részletezzük a kifogás benyújtásával kapcsolatos adatkezeléshez tartozó azon lényeges körülményeket, melyeket a GDPR és az egyéb ágazati jogszabályok elvárnak minden adatkezelőtől. A kifogás benyújtására a pályázati felhívásban foglaltak szerint van lehetőség.

## A kezelt személyes adatok és az adatkezelés célja a kifogás benyújtásával kapcsolatban

|  |  |  |
| --- | --- | --- |
| személyes adat | adatkezelés célja | adatkezelés jogalapja |
| Pályázó neve | Pályázó beazonosítása, kifogás benyújtása | Pályázó hozzájárulása (GDPR 6. cikk (1) bekezdés a) pontja) |
| Pályázó aláírása | Pályázó által benyújtott dokumentumok, nyilatkozat eredetének hitelesítése | Pályázó hozzájárulása (GDPR 6. cikk (1) bekezdés a) pontja) |
| Pályázó e-mail címe/telefonszám | kapcsolattartás, kifogás benyújtása | Pályázó hozzájárulása (GDPR 6. cikk (1) bekezdés a) pontja) |
| Esetlegesen önkéntesen szolgáltatott egyéb személyes adatok  (egyéb nyilatkozatok, mellékletek) | többletinformáció a kifogás elbírálásához | Pályázó hozzájárulása (GDPR 6. cikk (1) bekezdés a) pontja) |

## Az adatkezelés jogalapja

A Pályázó hozzájárulása (GDPR 6. cikk (1) a) pontja), amelyet a kifogás benyújtásával aktív magatartással ad meg az Adatkezelő részére.

## Az adatkezelés időtartama

A személyes adatokat a kifogás kivizsgálása és elbírálása után haladéktalanul töröljük.

## Az adatkezelés módja

Papír alapon az Adatkezelő székhelyén, elektronikus benyújtás esetén elektronikusan.

# Milyen jogai vannak a Pályázónak, illetve kapcsolattartójának?

Számunkra fontos, hogy adatkezelésünk megfeleljen a tisztességesség, a jogszerűség és az átláthatóság követelményeinek. Ennek fényében jelen pontban röviden bemutatjuk az egyes érintetti jogokat, majd ezeket bővebben kifejtjük a tájékoztató 3. számú mellékletében.

A Pályázó ingyenes tájékoztatást kérhet személyes adatai kezelésének részleteiről, valamint jogszabályban meghatározott esetekben kérheti azok helyesbítését, törlését, zárolását, vagy kezelésének korlátozását, és tiltakozhat az ilyen személyes adatok kezelése ellen. A tájékoztatás kérését és a jelen pontban szereplő kérelmeket A Pályázó a 2. pontban szereplő elérhetőségeinkre tudja címezni.

## Hozzáférési jog

A Pályázó visszajelzést kaphat tőlünk személyes adatainak kezeléséről és ezekhez a személyes adatokhoz, illetve kezelésük részleteihez hozzáférhet.

## Helyesbítéshez való jog

A Pályázó kérésére indokolatlan késedelem nélkül helyesbítjük a rá vonatkozó pontatlan személyes adatokat, illetve jogosult kérni a hiányos személyes adatok – egyebek mellett kiegészítő nyilatkozat útján történő – kiegészítését.

## Törléshez való jog

A Pályázó kérésére töröljük a rá vonatkozó személyes adatokat, ha azok kezelésére nincsen szükségünk, vagy visszavonja hozzájárulását, vagy tiltakozik az adatkezelés ellen, vagy kezelésük jogellenes.

## Elfeledéshez való jog

A Pályázó törlésre irányuló kérelméről – ha igényli – igyekszünk értesíteni minden olyan adatkezelőt, aki a Pályázó esetlegesen nyilvánosságra került adatait megismerte, illetve megismerhette.

## Adatkezelés korlátozásához való jog

A Pályázó kérésére korlátozzuk az adatkezelést, ha a személyes adatok pontossága vitatott vagy jogellenes az adatkezelés, vagy a Pályázó tiltakozik az adatkezelés ellen, illetve, ha nincsen szükségünk a továbbiakban a megadott személyes adatokra.

## Adathordozhatósághoz való jog

A Pályázó a rá vonatkozó, általa megadott személyes adatokat tagolt, széles körben használt, géppel olvasható formátumban megkaphatja, illetve ezeket továbbíthatja egy másik adatkezelőnek.

## Reagálás a kérelmekre

A kérelmet annak benyújtásától számított legrövidebb időn belül, de legfeljebb 30 nap – tiltakozás esetén 15 nap – alatt megvizsgáljuk, és annak megalapozottsága kérdésében döntést hozunk, amelyről a kérelmezőt írásban tájékoztatjuk. Ha a Pályázó kérelmét nem teljesítjük, döntésünkben közöljük a kérelem elutasításának ténybeli és jogi indokait.

## Jogorvoslati lehetőségek

Számunkra fontos a személyes adatok védelme, egyúttal tiszteletben tartjuk az Ön információs önrendelkezési jogát, ezért igyekszünk minden kérelemre korrekt módon és határidőn belül reagálni. Erre tekintettel megkérjük Önt, hogy az esetleges hatósági és bírósági igényérvényesítés igénybevétele előtt szíveskedjenek felvenni a kapcsolatot – panasz, vagy kérdés megtétele céljából – velünk az esetleges kifogások mihamarabbi rendezése érdekében.

Amennyiben a megkeresés nem vezet eredményre, a Pályázó

* a Polgári Törvénykönyvről szóló 2013. évi V. törvény alapján bíróság előtt érvényesítheti jogait (a per a Pályázó lakóhelye vagy tartózkodási helye szerint illetékes törvényszék előtt is megindítható; a törvényszékek felsorolását és elérhetőségét az alábbi linken keresztül lehet megtekinteni: http://birosag.hu/torvenyszekek), valamint
* az Infotv.-ben foglaltak szerint a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11.; levelezési cím: 1363 Budapest, Pf.: 9.; telefon: +36-1-391-1400; fax: +36-1-391-1410; e-mail: ugyfelszolgalat@naih.hu; honlap: https://www.naih.hu/panaszuegyintezes-rendje.html; online ügyindítás: https://www.naih.hu; a továbbiakban: NAIH) fordulhat és panaszt tehet.

# Joggyakorlásra irányuló kérelemmel kapcsolatos eljárásunk

## Címzettek értesítése

Helyesbítésről, törlésről, adatkezelés-korlátozásról minden esetben értesítjük azokat a címzetteket, akikkel, illetve amelyekkel a Pályázó személyes adatait közöltük, kivéve, ha ez lehetetlennek bizonyul, vagy aránytalanul nagy erőfeszítést igényel. A Pályázó kérésére tájékoztatást nyújtunk ezekről a címzettekről.

## Tájékoztatás módja, határideje

A 6. ponthoz kapcsolódó kérelmek nyomán hozott intézkedésekről legfeljebb a kérelem beérkezésétől számított egy hónapon belül – ha a Pályázó másként nem kéri – elektronikus formában tájékoztatást nyújtunk. Ez a határidő szükség esetén – a kérelem összetettsége, illetve a kérelmek számára tekintettel – további két hónappal meghosszabbítható. A határidő meghosszabbításáról annak okainak megjelölésével a kérelem kézhezvételétől számított egy hónapon belül tájékoztatjuk a Pályázót.

A Pályázó kérésére szóbeli tájékoztatás is adható, feltéve, hogy más módon igazolja személyazonosságát.

Amennyiben nem intézkedünk a kérelem nyomán, legfeljebb annak beérkezésétől számított egy hónapon belül tájékoztatjuk a Pályázót ennek okairól, valamint arról, hogy panaszt nyújthat be a NAIH-nál és élhet bírósági jogorvoslati jogával (6.8. pont).

## Ellenőrzés

Kivételes esetben, ha megalapozott kétségeink vannak a kérelmet benyújtó természetes személy kilétével kapcsolatban, további, személyazonosság megerősítéséhez szükséges információk nyújtását kérjük. Ez az intézkedés a GDPR 5. cikk (1) bekezdés f) pontjában meghatározott, az adatkezelés bizalmasságának elősegítése, azaz a személyes adatokhoz való jogosulatlan hozzáférés megakadályozása céljából szükséges.

## Tájékoztatás és intézkedés költségei

A 6. ponthoz kapcsolódó kérelmekre adott tájékoztatást, illetve az azok alapján megtett intézkedéseket díjmentesen biztosítjuk.

Ha a Pályázó kérelme egyértelműen megalapozatlan vagy – különösen ismétlődő jellege miatt – túlzó, – figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre – ésszerű díjat számítunk fel, vagy megtagadjuk a kérelem alapján történő intézkedést.

# Személyes adatok lehetséges címzettjei, adatfeldolgozók

A Pályázatok kiértékelésével összefüggésben a kiértékelést végző személyek megismerhetik a Pályázó személyes adatait. Az Adatkezelő a Pályázattal összefüggő támogatások bérszámfejtésével, elszámolásával összefüggésben a bérszámfejtést, elszámolást végző személyek, valamint azon szerv, illetve személyek, amely, illetve akik felé az elszámolás teljesítendő, megismerhetik a nyertes Pályázó személyes adatait.

Az Adatkezelő nyertes pályázók névsorát a [www.karacsonysandorkozalapitvany.hu](http://www.karacsonysandorkozalapitvany.hu) honlapon nyilvánosan közzéteszi.

Támogatott pályázat esetén hozzájárulásomat adom ahhoz, hogy nevem/a pályázó neve és a benyújtott pályázat szakmai tartalma és a támogatás összege nyilvánosságra hozható.

Támogatott pályázat esetén a nyertes pályázó vállalja, hogy az általa létrehozott művészeti produkció/alkotás legalább egyszer felhasználható a Józsefvárosi Önkormányzat szervezésében megvalósuló programon, amivel összefüggésben a nyertes Pályázó neve megismerhető.

Egyebekben a személyes adatoknak nincsenek címzettjei.

# Adatbiztonság

A Pályázó személyes adatai megismerésére a mi és az adatfeldolgozók alkalmazottai a munkakörükbe tartozó feladatok teljesítéséhez szükséges mértékben jogosultak. Megteszünk minden olyan biztonsági, technikai és szervezési intézkedést, mely az adatok biztonságát garantálja.

## Szervezési intézkedések

Informatikai rendszereinkhez a hozzáférést személyhez köthető jogosultsággal tesszük lehetővé. A hozzáférések kiosztásánál érvényesül a „szükséges és elégséges jogok elve”, azaz informatikai rendszereinket és szolgáltatásainkat minden alkalmazott csak a feladatának ellátásához szükséges mértékben, az ennek megfelelő jogosultságokkal és a szükséges időtartamig használhatja. Az informatikai rendszerekhez és szolgáltatásokhoz hozzáférési jogot csak az a személy kaphat, aki biztonsági vagy egyéb (pl. összeférhetetlenségi) okokból nem esik korlátozás alá, valamint rendelkezik az annak biztonságos használatához szükséges szakmai, üzleti és információbiztonsági ismeretekkel.

Mi és az adatfeldolgozók írásos nyilatkozatban szigorú titoktartási szabályokat vállalunk, és a tevékenységünk során ezek szerint a titoktartási szabályok szerint kötelesek vagyunk eljárni.

## Technikai intézkedések

Az adatokat – az adatfeldolgozóink által tárolt adatok kivételével – saját eszközeinken, adatközpontban tároljuk. Az adatokat tároló tárhelyet elhatároltan, külön zárt szerverteremben tároljuk, többlépcsős, jogosultság ellenőrzéshez kötött beléptetéssel védetten.

Többszintű, tűzfalas védelemmel védjük a belső hálózatunkat. Az alkalmazott nyilvános hálózatok belépési pontjain mindenhol minden esetben hardveres tűzfal (határvédelmi eszköz) helyezkedik el. Az adatokat redundánsan – azaz több helyen – tároljuk, hogy védjük azokat az informatikai eszköz meghibásodásából fakadó megsemmisüléstől, elvesztéstől, sérüléstől, a jogellenes megsemmisítéstől.

Többszintű, aktív, komplex kártékony kódok elleni védelemmel (pl. vírusvédelem) védjük a belső hálózatainkat a külső támadásoktól. Az általunk működtetett informatikai rendszerekhez, adatbázisokhoz az elengedhetetlen külső elérést titkosított adatkapcsolaton keresztül valósítjuk meg (VPN).

Mindent megteszünk azért, hogy informatikai eszközeink, szoftvereink folyamatosan megfeleljenek a piaci működésben általánosan elfogadott technológiai megoldásoknak.

A fejlesztéseink során olyan rendszereket alakítunk ki, amelyekben a naplózás révén kontrollálhatók és nyomon követhetők a végzett műveletek, észlelhetők a bekövetkezett incidensek, például a jogosulatlan hozzáférés.

Szerverünk a tárhelyszolgáltató elkülönített dedikált szerverén, védetten és zártan található.

A NAIH pártok honlapjain végzett adatkezelések adatvédelmi követelményeiről szóló [ajánlás](https://naih.hu/files/ajanlas_honlapok-2018-02-19.pdf) figyelembevételével a weboldalon *https protokollt* használunk, amely magasabb adatbiztonsági szintet jelent a *http protokolhoz* képest.

# Egyéb rendelkezések

## Adatkezelés eltérő célra

Ha a szolgáltatott adatokat az eredeti adatfelvétel céljától eltérő célra kívánjuk felhasználni, akkor erről a Pályázókat tájékoztatjuk, és ehhez előzetes, kifejezett hozzájárulásukat megszerezzük, illetőleg lehetőséget biztosítunk számukra, hogy a felhasználást megtiltsák.

## Nyilvántartási kötelezettség

A felelősségünkbe tartozóan végzett adatkezelési tevékenységekről nyilvántartást vezetünk (adatkezelési tevékenység nyilvántartása) a GDPR 30. cikkének megfelelően.

## Adatvédelmi incidens

Adatvédelmi incidens a biztonság olyan sérülése, amely a kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi. Adatvédelmi incidens esetén a GDPR 33. és 34. cikkei szerint vagyunk köteles eljárni. Nyilvántartjuk az adatvédelmi incidenseket, feltüntetve az adatvédelmi incidenshez kapcsolódó tényeket, annak hatásait és az orvoslására tett intézkedéseket.

## Módosítás

Bármikor jogosultak vagyunk jelen Tájékoztatót egyoldalúan módosítani.

Kelt: 2023. december 15.

|  |  |
| --- | --- |
|  | **Karácsony Sándor Közalapítvány a Józsefvárosért**  Adatkezelő |

# Mellékletek

## 1. számú melléklet; a vonatkozó jogszabályok

A Tájékoztató kialakítása során az Adatkezelő figyelembe vette a vonatkozó hatályos jogszabályokat, illetve a fontosabb nemzetközi ajánlásokat, különös tekintettel az alábbiakra:

* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i 2016/679/EU európai parlamenti és tanácsi rendelet (GDPR);
* az információs önrendelkezési jogról és az információszabadságról szóló 2011. évi CXII. törvény 2011. évi CXII. törvény (Infotv.);
* a Polgári Törvénykönyvről szóló 2013. évi V. törvény (Ptk.);
* a polgári perrendtartásról szóló 2016. évi CXXX. törvény (Pp);
* a számvitelről szóló 2000. évi C. törvény (Számv. tv.).

## 2. számú melléklet; a személyes adatok kezelésével kapcsolatos fogalmak

* adatkezelő: az a jogi személy, amely a személyes adatok kezelésének céljait és eszközeit meghatározza;
* adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
* adattovábbítás: az adat meghatározott harmadik személy számára történő hozzáférhetővé tétele;
* adattörlés: az adatok felismerhetetlenné tétele oly módon, hogy a helyreállításuk többé nem lehetséges;
* adatmegjelölés: az adat azonosító jelzéssel ellátása annak megkülönböztetése céljából;
* adatkezelés korlátozása: a tárolt személyes adatok megjelölése jövőbeli kezelésük korlátozása céljából;
* adatmegsemmisítés: az adatokat tartalmazó adathordozó teljes fizikai megsemmisítése;
* adatfeldolgozó: az a jogi személy, amely az adatkezelő nevében személyes adatokat kezel;
* címzett: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e;
* érintett/Pályázó: azonosított vagy azonosítható természetes személy; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
* harmadik személy: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
* az érintett hozzájárulása: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
* személyes adat: az érintettre vonatkozó bármely információ.;
* tiltakozás: az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri.

## 3. számú melléklet; érintetti jogok

**Hozzáférés**

A Pályázó jogosult arra, hogy – elérhetőségeink valamelyikén benyújtott – kérelmére hozzáférést kapjon az általunk által kezelt személyes adataihoz. Ennek keretében a Pályázó az alábbiakról kap tájékoztatást:

* személyes adatainak kezelése folyamatban van-e;
* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják;
* a személyes adatok tárolásának tervezett időtartama;
* jogai;
* jogorvoslati lehetőségei;
* az adatforrásokra vonatkozó információ.

A Pályázó kérheti továbbá az adatkezelés tárgyát képező személyes adatai másolatának rendelkezésére bocsátását is. Ebben az esetben a személyes adatokat tagolt, széles körben használt, számítógéppel olvasható formátumban (PDF/XML), illetve annak kinyomtatott változatában, papír alapon bocsátjuk rendelkezésre. A másolat igénylése ingyenes.

**Helyesbítés**

A Pályázó - elérhetőségeinken keresztül benyújtott kérelem alapján – jogosult kérni az általunk kezelt, rá vonatkozó pontatlan személyes adatok helyesbítését és a hiányos adatok kiegészítését. Amennyiben a valóságnak nem megfelelő információk pontosításához, kiegészítéséhez szükséges információk nem állnak rendelkezésünkre, kérhetjük ezen kiegészítő adatok benyújtását, az adatok pontosságának igazolását. Ameddig az adatok pontosítása, kiegészítése – a kiegészítő információk hiányában – nem végezhető el, korlátozzuk az érintett személyes adatok kezelését, az azokon végzett műveleteket – a tárolás kivételével – ideiglenesen felfüggesztjük.

**Törlés**

A Pályázó – elérhetőségeinken keresztül benyújtott kérelem alapján – jogosult kérni az általunk kezelt, rá vonatkozó személyes adatok törlését, amennyiben a következő feltételek valamelyike fennáll:

* a továbbiakban már nincs szükségünk az adott adatokra;
* aggodalma merül fel az adatai általunk történő adatkezelésének jogszerűsége tekintetében.

Amennyiben a Pályázó kérelme nyomán megállapítjuk, hogy az általunk kezelt személyes adatok törlésének kötelezettsége fennáll, az adatok kezelését megszüntetjük, a korábban kezelt személyes adatokat pedig megsemmisítjük. Emellett a személyes adatok törlésének kötelezettsége a hozzájárulás visszavonása, a tiltakozási jog gyakorlása, valamint jogszabályi kötelezettségek alapján is fennállhat.

**Az adatkezelés korlátozása**

A Pályázó – elérhetőségeinken keresztül benyújtott kérelem alapján – jogosult kérni az általunk kezelt, rá vonatkozó személyes adatok kezelésének korlátozását az alábbi esetekben:

* aggodalma merül fel az általunk kezelt, rá vonatkozó személyes adatok kezelésének jogszerűsége tekintetében és az adatok törlése helyett kéri a korlátozást;
* a továbbiakban már nincs szükségünk az adott adatokra, de a Pályázó igényli azokat jogi igények előterjesztéséhez, érvényesítéséhez vagy védelméhez.

Automatikusan korlátozzuk a személyes adatok kezelését abban az esetben, ha a Pályázó vitatja a személyes adatok pontosságát, illetve, ha a Pályázó tiltakozáshoz való jogát gyakorolja. Ez esetben a korlátozás arra az időtartamra vonatkozik, amely lehetővé teszi, a személyes adatok pontosságának ellenőrzését, illetve – tiltakozás esetén – annak megállapítását, hogy fennállnak- e az adatkezelés folytatásának felételei.

A korlátozás ideje alatt a megjelölt személyes adatokon adatkezelési műveletek nem végezhetők, csak tárolni lehet az adatokat. A személyes adatokat az adatkezelés korlátozása esetén kizárólag az alábbi esetekben lehet kezelni:

* az érintett hozzájárulása alapján;
* jogi igények előterjesztése, érvényesítése vagy védelme;
* más természetes vagy jogi személy jogainak védelme;
* fontos közérdek.

A korlátozás feloldásáról előzetesen tájékoztatjuk a Pályázót, vagy kapcsolattartóját.

**Adathordozhatóság**

A Pályázó– elérhetőségeinken keresztül benyújtott kérelem alapján – jogosult kérni az általunk kezelt, rá vonatkozó személyes adatok rendelkezésre bocsátását azok további, Pályázó által meghatározott felhasználása érdekében. Emellett a Pályázó kérheti azt is, hogy egy általa megjelölt másik adatkezelő részére továbbítsuk a személyes adatait.

E jogosultság kizárólag a Pályázó által rendelkezésünkre bocsátott, szerződése teljesítése érdekében kezelt személyes adatokra korlátozódik. Egyéb adatok hordozhatóságára lehetőség nincs. A személyes adatokat tagolt, széles körben használt, számítógéppel olvasható formátumban (PDF/XML), illetve annak kinyomtatott változatában, papír alapon bocsátjuk a Pályázó rendelkezésre.

Tájékoztatjuk a Pályázót arról, hogy e jog gyakorlása nem jár automatikusan a személyes adatok rendszereinkből való törlésével. Emellett a Pályázó az adatok hordozását követően is jogosult a velünk történő ismételt kapcsolatfelvételre vagy kapcsolattartásra.